钦定古今图书集成/明伦汇编/官常典/第250卷 > 《拜长孙无忌尚书右仆射诏》同前
## 钦定古今图书集成/明伦汇编/官常典/第250卷 > 《拜长孙无忌尚书右仆射诏》同前

诏曰：“望隆朝右，任重国钧，尚想风猷，义惟贤戚。吏部
尚书、齐国公长孙无忌，识量弘远，神情警发，道照缙
绅，才资文武。樽俎之策，电断风驰；干戈所指，云销雾
散。几深之理弥著，忠义之节以彰。斯固立德佐时，降
灵辅阙，宜以翼赞，授之端揆。可尚书右仆射。”